钦定古今图书集成/明伦汇编/官常典/第788卷 > 曾孝宽
## 钦定古今图书集成/明伦汇编/官常典/第788卷 > 曾孝宽

按《宋史曾公亮传》：“公亮子孝宽，字令绰，以荫知桐城
县，选知咸平县。民诣府诉雨伤麦，府以妄杖之。孝宽
躬行田，辨其实，得蠲赋。除秘阁修撰，提点开封府界。
镇县保甲法行，民相惊言，且籍为兵。知府韩维上言，
乞候农隙行之。孝宽榜十七县，揭赏告捕扇惑者，民
兵不敢诉，维之言不得行。入知审官东院，判刑部。熙”
宁五年，迁枢密都承旨。承旨用文臣自孝宽始。擢拜
枢密直学士、签书枢密院。丁父忧，除丧，以端明殿学
士知河阳，徙郓。郓有《孟子》庙，孝宽请于朝，得封邹国
公，配享孔子。连徙镇，以吏部尚书召，道卒，年六十六，
赠右光禄大夫。